b'\n_START_ARTICLE_\nRazdalja (teorija grafov)\n_START_PARAGRAPH_\nRazd\xc3\xa1lja med dvema to\xc4\x8dkama v grafu je v teoriji grafov \xc5\xa1tevilo povezav v najkraj\xc5\xa1i poti, ki ju povezuje. Imenuje se tudi geodetska razdalja, saj predstavlja dol\xc5\xbeino geodetke grafa med tema dvema to\xc4\x8dkama. \xc4\x8ce med dvema to\xc4\x8dkama ne obstaja povezovalna pot, oziroma, \xc4\x8de to\xc4\x8dki pripadata razli\xc4\x8dnima povezanima komponentama, je po dogovoru razdalja definirana neskon\xc4\x8dna._NEWLINE_Mno\xc5\xbeica to\xc4\x8dk (neusmerjenega grafa) in funkcija razdalje tvorita metri\xc4\x8dni prostor, \xc4\x8de in samo \xc4\x8de je graf povezan._NEWLINE_Metrika, definirana na mno\xc5\xbeici to\xc4\x8dk v smislu razdalj grafa, definiranega na mno\xc5\xbeici, se imenuje metrika grafa.'